
VIEŠŲJŲ PIRKIMŲ TARNYBA
VERTINIMO IŠVADA


	VšĮ Inovacijų agentūrai
El. p.: info@inovacijuagentura.lt

Žiniai
Lietuvos Respublikos ekonomikos ir
inovacijų ministerijai
El. p.: info@eimin.lt

	
Į 
	2026-10-
2026-09-10
2026-09-23 
	Nr. 4S-          (7.4Mr)
Nr. R4-2734-(1.6 Mr)-2026
El. pašto laišką[footnoteRef:1] [1:  Tarnyboje užregistruota 2026 m. rugsėjo 30 d. reg. Nr. 3S-2660.] 





[bookmark: _Hlk134107656][bookmark: _Hlk158629144][bookmark: _Hlk134107696]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko viešosios įstaigos Inovacijų agentūros (toliau – Agentūra ir (ar) Perkančioji organizacija) vykdyto viešojo pirkimo išsamų vertinimą. [2:  Suvestinė redakcija nuo 2026 m. liepos 1 d.	] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	Reprezentacinių prekių viešasis pirkimas, (2023 m. gruodžio 14 d. skelbtas Centrinėje viešųjų pirkimų informacinėje sistemoje (toliau – CVP IS), Nr. 699820) (toliau – Pirkimas) / Reprezentacinių prekių viešojo pirkimo-pardavimo sutartis, sudaryta 2024 m. vasario 2 d. Nr. SUT1-48-(14.5 Mr)2024 (toliau – Sutartis).

	Pirkimo vykdymo / sutarties sudarymo teisinis pagrindas
	Įstatymas (redakcija: 2023 m. sausio 1 d. – 2023 m. gruodžio 31 d.).

	Pirkimo rūšis pagal vertės ribas ir pirkimo būdas / pirkimo priemonės pavadinimas
	Supaprastintas pirkimas / atviras konkursas.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė – 80 000,00 Eur be PVM / Sutarties kaina – 80 000,00 Eur be PVM.



	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „Aola“, juridinio asmens kodas 124943131 (toliau – Tiekėjas).

	Pirkimo / sutarties vertinimo apimtys / etapas

	Išsamus Pirkimo dokumentų ir procedūrų vertinimas / po Sutarties sudarymo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	Projektas Nr. 02-021-P-0001 „Labai mažų, mažų ir vidutinių įmonių bei kitų verslininkystės galimybių paieškos procese dalyvaujančių subjektų inovacinių pajėgumų ugdymas Sostinės bei Vidurio ir vakarų Lietuvos regionuose (InoSkills)“, Agentūra.

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
– 



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.
II dalis. Vertinimo apimtyje nustatyti pažeidimai

	1. 
	Įstatymo 35 straipsnio 4 dalis[footnoteRef:3]. [3:  „Perkančioji organizacija pirkimo dokumentus rengia vadovaudamasi šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia.“] 


	Tarnyba, vertindama Perkančiosios organizacijos parengtus Pirkimo dokumentus[footnoteRef:4], nustatė, kad Pirkimo dokumentų priede „Priedas prie Pasiūlymo formos“ esančioje lentelėje prekių kiekiams ir įkainiams nurodyti buvo pateikti du matavimo vienetai – „vnt./dėž.“. Tarnybai paprašius[footnoteRef:5] paaiškinti, koks matavimo vienetas taikytinas ir kaip turėjo būti suprantami orientaciniai prekių kiekiai bei įkainiai, Perkančioji organizacija nurodė[footnoteRef:6], kad vertinant pasiūlymus buvo skaičiuojama vienetais ir tiekėjai kainas nurodė vienetais, o dėžės buvo naudojamos tik prekių pristatymo sutarties vykdymo metu. Perkančioji organizacija taip pat nurodė, kad Pirkimo sąlygose aprašyti konkretūs gaminiai, kurie rinkoje apskaitomi, įkainojami ir įsigyjami vienetais, ir kad tiekėjai nepateikė klausimų dėl kainos pateikimo. [4:  Patvirtintus 2023 m. gruodžio 12 d. Pirkimo komisijos posėdžio protokolu Nr. 1.]  [5:  Tarnybos prašymas, siųstas el. paštu Agentūrai, 2026 m. rugsėjo 17 d.]  [6:  2026 m. rugsėjo 23 d. el. paštu pateikta informacija.] 

Tarnyba, įvertinusi Pirkimo dokumentų turinį ir Perkančiosios organizacijos pateiktą informaciją, nustatė, kad Pirkimo dokumentuose nebuvo aiškiai ir vienareikšmiškai nustatyta, kuris matavimo vienetas taikomas tiekėjams pateikiant įkainius. Pirkimo dokumentuose nurodžius „vnt./dėž.“ buvo sukurta objektyvi dviprasmybė, sudariusi prielaidas tiekėjams įkainį nurodyti tiek už vieną prekės vienetą, tiek už dėžę, o tai būtų lėmę pasiūlymų nepalyginamumą. Perkančiosios organizacijos paaiškinimas, kad vertinant pasiūlymus faktiškai buvo skaičiuojama vienetais vertintinas tik kaip ex post paaiškinimas, kuris nepakeičia Pirkimo dokumentų turinio ir nepašalina juose nustatyto neaiškumo. Pažymėtina, kad aplinkybė, jog nagrinėjamu atveju visi trys Pirkimo dalyviai pasiūlymų įkainius pateikė vienetais ir jų pasiūlymai buvo palyginami vienodu pagrindu, rodo tik tai, kad ši dviprasmiška sąlyga konkrečiu atveju nesukėlė neigiamų pasekmių Pirkimo rezultatui, tačiau ši faktinė aplinkybė nepanaikina pačios Pirkimo dokumentų sąlygos ydingumo jos nustatymo momentu. Atsižvelgdama į tai, Tarnyba konstatuoja, kad Perkančioji organizacija Pirkimo dokumentuose nepakankamai aiškiai apibrėžusi pasiūlymų įkainių pateikimui taikomą matavimo vienetą, pažeidė Įstatymo 35 straipsnio 4 dalyje nustatytą reikalavimą Pirkimo dokumentus rengti tiksliai, aiškiai ir be dviprasmybių.

	2. 
	Įstatymo 87 straipsnio 2 dalies 9 punktas[footnoteRef:7]. [7:  „Pirkimo sutartyje, kai ji sudaroma raštu, turi būti nustatyta: <..> 9) sutarties nutraukimo atvejai, įskaitant šio įstatymo 90 straipsnyje nurodytus atvejus, ir tvarka;“.] 


	Tarnyba, vertindama Perkančiosios organizacijos parengtus Pirkimo dokumentus, nustatė, kad Pirkimo sąlygų 7 priede pateikto Pirkimo sutarties projekto (toliau – Pirkimo sutarties projektas) bei tarp Perkančiosios organizacijos ir Tiekėjo sudarytos Sutarties 15 skyriuje „Sutarties nutraukimas“ yra nurodyti Sutarties nutraukimo šalių susitarimu, dėl nenugalimos jėgos aplinkybių, tiekėjo bankroto, likvidavimo, esminio Sutarties pažeidimo, prekių pristatymo vėlavimo ir kitais šiame skyriuje nurodytais atvejais pagrindai bei jų taikymo tvarka. Tačiau Pirkimo sutarties projekte ir sudarytoje Sutartyje nenurodyti Įstatymo 90 straipsnio 1 dalyje įtvirtinti vienašališko Pirkimo sutarties nutraukimo atvejai ir jų taikymo tvarka. 
Įstatymo 87 straipsnio 2 dalies 9 punkte nurodyta, kad pirkimo sutartyje, kai ji sudaroma raštu, turi būti nustatyti „sutarties nutraukimo atvejai, įskaitant šio įstatymo 90 straipsnyje nurodytus atvejus, ir tvarka“. Taigi, ši nuostata Perkančiajai organizacijai nustato pareigą pirkimo sutartyje įtvirtinti ne tik bendrus sutarties nutraukimo pagrindus ir jų taikymo tvarką, bet ir Įstatymo 90 straipsnyje nurodytus specialiuosius sutarties nutraukimo atvejus bei jų taikymo tvarką.
Perkančioji organizacija, teikdama paaiškinimus[footnoteRef:8] Tarnybai, nurodė, kad Sutarties 7.3.5 papunktyje nustatyta bendra Tiekėjo pareiga laikytis visų galiojančių įstatymų ir kitų teisės aktų nuostatų ir užtikrinti, kad jų laikytųsi Tiekėjo darbuotojai, o Sutarties 7.3.8 papunktyje nustatyta pareiga tinkamai vykdyti kitus Sutartyje ir galiojančiuose teisės aktuose nustatytus įsipareigojimus. Perkančiosios organizacijos teigimu, Įstatymas yra galiojantis teisės aktas, kurio Tiekėjas privalo laikytis. Perkančioji organizacija taip pat nurodė, kad Pirkimo sąlygų 3.6 papunktyje nustatyta, jog esant prieštaravimams ar neatitikimams tarp Pirkimo sąlygų ir Įstatymo, teisinga laikoma informacija, nurodyta Įstatyme. Be to, Perkančioji organizacija, remdamasi Lietuvos Respublikos civilinio kodekso 6.157 straipsniu, nurodė, kad sutarties šalys savo susitarimu negali pakeisti, apriboti ar panaikinti imperatyviųjų teisės normų galiojimo ir taikymo, o Įstatymo 90 straipsnio nuostatos, Perkančiosios organizacijos vertinimu, yra imperatyvios ir taikomos tiesiogiai, todėl jų atskiras įtvirtinimas Sutartyje nebuvo būtinas. [8:  2026 m. rugsėjo 23 d. el. paštu pateikta informacija.] 

Tarnyba šių argumentų nelaiko pagrįstais. Aplinkybė, kad Įstatymo 90 straipsnio 1 dalyje nurodyti pagrindai kyla tiesiogiai iš Įstatymo, nepanaikina Įstatymo 87 straipsnio 2 dalies 9 punkte nustatytos pareigos šiuos atvejus nurodyti ir pirkimo sutartyje bei aptarti jų taikymo tvarką, kuri pačiame Įstatyme nėra aptarta. Šios nuostatos reguliuoja skirtingus teisinius aspektus: Įstatymo 90 straipsnio 1 dalyje įtvirtinti specialieji vienašališko pirkimo sutarties nutraukimo atvejai, o Įstatymo 87 straipsnio 2 dalies 9 punkte įtvirtintas privalomas pirkimo sutarties turinio reikalavimas – pirkimo sutartyje nustatyti sutarties nutraukimo atvejus, įskaitant Įstatymo 90 straipsnyje nurodytus atvejus, ir tvarką. Sutarties 7.3.5 ir 7.3.8 papunkčiuose nustatytos bendro pobūdžio Tiekėjo pareigos laikytis teisės aktų ir vykdyti teisės aktuose nustatytus įsipareigojimus nelaikytinos Įstatymo 87 straipsnio 2 dalies 9 punkto įgyvendinimu, kadangi jose nenustatyti konkretūs Įstatymo 90 straipsnio 1 dalyje nurodyti vienašališko Sutarties nutraukimo atvejai ir jų taikymo tvarka. Be to, ne visi Įstatymo 90 straipsnio 1 dalyje nurodyti Sutarties nutraukimo atvejai yra susiję su Tiekėjo Sutartyje nustatytų pareigų nevykdymu ar pažeidimu, todėl bendro pobūdžio pareiga laikytis teisės aktų savaime neužtikrina Įstatymo 87 straipsnio 2 dalies 9 punkto reikalavimo įgyvendinimo. 
Tarnyba pažymi, kad Įstatymo 90 straipsnio 1 dalyje nurodyti vienašališko pirkimo sutarties nutraukimo atvejai sudaro įstatymų leidėjo nustatytą minimalų privalomąjį pirkimo sutarties turinį. Perkančioji organizacija sutartyje gali nustatyti ir kitus sutarties nutraukimo pagrindus bei jų taikymo tvarką, tačiau papildomų sutarties nutraukimo pagrindų nustatymas nepakeičia ir nepanaikina pareigos pirkimo sutartyje nustatyti Įstatymo 90 straipsnyje nurodytus atvejus ir jų taikymo tvarką. Šio reikalavimo paskirtis – užtikrinti sutarties šalims teisinį aiškumą ir apibrėžtumą, kad specialieji vienašališko sutarties nutraukimo pagrindai ir jų taikymo tvarka būtų aiškiai nustatyti pačioje sutartyje.
Pirkimo sąlygų 3.6 papunktyje nurodyta Pirkimo sąlygų prieštaravimo Įstatymo reikalavimams sprendimo taisyklė taip pat nepašalina nustatyto trūkumo. Ši sąlyga aptaria atvejus, kai Sutarties sąlygos prieštarauja Įstatymui, tačiau nagrinėjamu atveju nėra Pirkimo sąlygų prieštaravimo Įstatymui – Pirkimo sutarties projekte ir vėliau sudarytoje Sutartyje nebuvo aptartos Įstatymo 87 straipsnio 2 dalies 9 punkte reikalaujamos sąlygos. Nors Sutarties 15 skyriuje nustatyti įvairūs Sutarties nutraukimo pagrindai ir tam tikri jų taikymo aspektai, šios aptaria tik Sutartyje nurodytus Sutarties nutraukimo atvejus ir jų taikymo tvarką. Sutartyje nėra aptarti Įstatymo 90 straipsnio 1 dalyje nustatyti specialieji pirkimo sutarties vienašališko nutraukimo pagrindai ir jų taikymo tvarka, todėl Sutarties 15 skyriuje nustatyta Sutarties nutraukimo tvarka negali būti laikoma tinkamu Įstatymo 87 straipsnio 2 dalies 9 punkto reikalavimo įgyvendinimu. Atsižvelgiant į pirmiau išdėstytą, konstatuotina, kad Perkančioji organizacija Pirkimo sutarties projekte ir pagal jį sudarytoje Sutartyje neįtvirtinusi Įstatymo 90 straipsnio 1 dalyje nurodytų vienašališko pirkimo sutarties nutraukimo atvejų ir jų taikymo tvarkos, pažeidė Įstatymo 87 straipsnio 2 dalies 9 punkto reikalavimą.



[bookmark: _Hlk158105518]III dalis. Kiti nustatyti pažeidimai

	-



IV dalis. Sprendimas

	Nors Perkančioji organizacija pažeidė Įstatymo 35 straipsnio 4 dalies reikalavimą Pirkimo dokumentus rengti tiksliai, aiškiai ir be dviprasmybių, Pirkimo dokumentuose nepakankamai aiškiai apibrėžusi pasiūlymų įkainiams taikomą matavimo vienetą, taip pat Įstatymo 87 straipsnio 2 dalies 9 punkto reikalavimą Sutartyje įtvirtinti Įstatymo 90 straipsnyje nurodytus Sutarties nutraukimo atvejus ir jų taikymo tvarką, Tarnyba, įvertinusi nustatytų pažeidimų pobūdį bei faktines aplinkybes, nenustatė, kad šie pažeidimai turėjo neigiamos įtakos tiekėjų galimybėms pateikti pasiūlymus ar Pirkimo rezultatui. 
Atsižvelgdama į tai, Tarnyba nustatytus pažeidimus vertina kaip formalaus pobūdžio, neturėjusius įtakos Pirkimo rezultatui, ir, vadovaudamasi teisingumo, protingumo bei proporcingumo principais, apsiriboja pažeidimų konstatavimu. Tarnyba pažymi, kad Perkančioji organizacija, vykdydama kitus viešuosius pirkimus, privalo užtikrinti, jog šioje išvadoje nurodyti Pirkimo dokumentų rengimo trūkumai nepasikartotų. 
Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:9] nustatytą administracinę atsakomybę.  [9:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 




Pastabos
	Įvertinusi Perkančiosios organizacijos parengtus Pirkimo dokumentus ir Perkančiosios organizacijos pateiktą paaiškinimą[footnoteRef:10], Tarnyba nustatė, kad Pirkimo skelbime[footnoteRef:11] Pirkimo objektui apibūdinti tiek pagrindiniu, tiek papildomu BVPŽ kodu buvo nurodytas tik 39294100-0 – „Informavimui ir reklamai skirti produktai“ BVPŽ kodas. Atsižvelgiant į Pirkimo objekto pobūdį, Tarnybos vertinimu, jam apibūdinti galėtų būti svarstomas ir papildomo BVPŽ kodo 22462000-6 – „Komercinė reklaminė medžiaga naudojimas“ nurodymas. Perkančioji organizacija nurodė[footnoteRef:12], kad prieš pasirinkdama BVPŽ kodą, vertino rinkos praktiką, peržiūrėjo viešai paskelbtas panašaus pirkimo objekto sutartis ir potencialius tiekėjus, taip pat pažymėjo, kad tiekėjai pirkimų paieškai naudoja ne tik BVPŽ kodus, bet ir pirkimo pavadinimą, raktažodžius bei kitus paieškos kriterijus. Tarnyba pažymi, kad pasirinktas papildomų Pirkimo objektą apibūdinančių BVPŽ kodų naudojimas galėtų prisidėti prie išsamesnio Pirkimo objekto apibūdinimo ir didesnio Pirkimo matomumo potencialiems tiekėjams, kurie pirkimų paiešką vykdo pagal konkrečius jų veiklą atitinkančius BVPŽ kodus. Atsižvelgdama į tai, Tarnyba rekomenduoja ateityje, parenkant BVPŽ kodus, įvertinti galimybę naudoti ne tik pagrindinį, bet ir papildomus Pirkimo objektą tiksliau apibūdinančius kodus. [10:  2026 m. rugsėjo 23 d. el. paštu pateikta informacija.]  [11:  „<...> II dalis: Objektas
 II.1) Pirkimo apimtis 
II.1.1) Pavadinimas 
Reprezentacinių prekių viešasis pirkimas 
II.1.2) Pagrindinis BVPŽ kodas 
39294100 - Informavimui ir reklamai skirti produktai 
II.1.3) Sutarties tipas 
Prekės 
II.1.4) Trumpas aprašymas 
VšĮ Inovacijų agentūra, siekdama įgyvendinti savo veiklos tikslus, siekia įsigyti reprezentacines prekes (atributika su įstaigos logo)
<...>
II.2.2) Papildomas (-i) BVPŽ kodas (-ai)
39294100  -  Informavimui ir reklamai skirti produktai
<...>“]  [12:  2026 m. rugsėjo 23 d. el. paštu pateikta informacija.] 

